stanford-oval/wikipedia huggingface dataset:
Rhondda Gillespie

Rhondda Marie Gillespie (4. elokuuta 1941 Sydney – 30. joulukuuta 2010 Barbados) oli australialaissyntyinen pianisti.
Gillespie debytoi radiossa 8-vuotiaana ja piti ensimmäisen julkisen resitaalinsa 12-vuotiaana. Hän opiskeli Sydneyn musiikkikonservatoriossa ja muutti 14-vuotiaana Englantiin opiskelemaan Louis Kentnerin johdolla. Hän palasi Australiaan 15 kuukautta myöhemmin ja sai siellä opetusta Alexander Sverjenskylta. Vuonna 1959 hän sai Harriet Cohenin Commonwealth-mitalin, ja 20-vuotiaana hän palasi Englantiin suorittamaan opintoja Denis Matthewsin johdolla. Gillespie oli pianistina suuntautunut vähemmän tunnettuun musiikkiin erityisesti Franz Lisztiltä. Hän levytti maltalaissäveltäjä Charles Camillerin pianotuotannon, Usko Meriläisen ensimmäisen pianokonserton sekä ensimmäisenä Constant Lambertin ja Arthur Blissin sonaatit pianolle. Vuonna 1976 Gillespie soitti Queen Elizabeth Hallissa Joseph Horovitzin Jazz Concerton säveltäjän 50-vuotispäivänä.
Gillespie meni vuonna 1973 naimisiin managerinsa, musiikkikriitikko Denby Richardsin kanssa, mutta pari erosi vuonna 1977.
Gillespie aloitti vuonna 1984 työskentelyn australialaispianisti Robert Weatherburnin kanssa. Duo esitti nelikätistä pianomusiikkia ja musiikkia kahdelle pianolle. Pianistit kiersivät yhdessä Maltalla ja Englannissa. 1990-luvulla Gillespie lopetti julkisen esiintymisen sormien artriitin takia. Hän vietti myöhemmin Englannin talvet Barbadoksella, jossa kuoli.
Brittiläinen pitkäkarva

Brittiläinen pitkäkarva
Brittiläinen pitkäkarva (BLH) on kissarotu, joka on jalostettu sen sisarrodusta, lyhytkarvaisesta brittiläisestä (BSH). Brittiläinen pitkäkarva hyväksyttiin omaksi rodukseen Suomessa ja Ruotsissa 30.9.2017. Suomessa rodun hyväksyi tuolloin eurooppalaisen rotukissajärjestön FIFen alainen Suomen Kissaliitto ja Ruotsissa samaisen kattojärjestön alainen SVERAK.
Luonne

Brittiläisen pitkäkarvan luonne on brittiläisen lyhytkarvan tavoin rauhallinen, hiljainen, ystävällinen ja omistajiinsa kiintynyt.
Turkki

Turkki on puolipitkä tai pitkä, tiheä ja plyysimäinen. Turkille on ominaista aluskarva.
Koko ja ulkonäkö

Brittiläinen pitkäkarva on suuri tai keskisuuri, lihaksikas, ruumiinrakenteeltaan tukevahko. Jalat ovat lyhyet ja voimakkaat, tassut pyöreät ja vankat. Häntä on lyhyt ja paksu, hännänpää on pyöreä. Pää on leveä ja pyöreä, erityisesti uroksilla on paksut posket. Leuka on hyvinmuodostunut, nenä lyhyt ja leveä. Korvat ovat pienet, pyöreäkärkiset ja etäällä toisistaan. Silmät ovat suuret, pyöreät ja toisistaan etäällä. Koska brittiläinen pitkäkarva on melko suuri ja voimakasrakenteinen, kehittyy se hitaasti. Voidaan sanoa, että kissa on täysin kehittynyt vasta 3 - 4-vuotiaana. Aikuisena uros voi painaa jopa 8 kiloa, naaras noin 5 kiloa.
Historia ja alkuperä

Brittikissa on alun perin kotoisin Isosta-Britanniasta. Brittiläisen lyhytkarvan rodunomainen kasvatus oli hädin tuskin hengissä ensimmäisen ja toisen maailmansodan aikana. 1950-luvulla oli jäljellä vain muutama yksilö, mutta rodulle omistautuneiden uutterien kasvattajien useita vuosia kestäneen rodunjalostustoiminnan ansiosta kissakannan lukumäärä saatiin vihdoinkin kasvuun. Brittiläinen pitkäkarva syntyi risteyttämällä brittiläinen lyhytkarva persialaisen kanssa. Persialainen on pitkäkarvarotu, joka FIFessä kuuluu kategoriaan 1, ks. jäljempänä Kissanäyttelyt. Tämän risteytyksen ansiosta saatiin pitkäkarvageeniperimä lyhytkarvakantaan. Käytännössä tämä tarkoittaa, että risteytettäessä kaksi brittiläistä lyhytkarvakissaa, jotka kantavat pitkäkarvageeniä, voidaan pentueeseen saada pitkäkarvabrittipentuja. Kaksi pitkäkarvaista brittikissaa eivät kuitenkaan voi saada jälkeläisiksi lyhytkarvabrittejä.
Terveys

SVERAK ei ole säätänyt erillistä terveysohjelmaa pitkäkarvaisille brittikissoille (tilanne 2.4.2018). Yleisin sydänsairaus kaikilla kissoilla rotuun katsomatta on HCM, hypertrofinen kardiomyopatia. Sama koskee lonkkavikaisuutta (HD) ja polykystistä munuaissairautta (PKD). Kasvattajat pyrkivät geenitestauksien avulla vähentämään edellä mainittujen sairauksien periytymistä pennuille.
Kissanäyttelyt

Rotukissan omistaja voi ilmoittaa kissansa kissanäyttelyihin, joita järjestävät useat eri rotukissayhdistykset. Amerikkalaisilla kattojärjestöillä (CFA, Cat Fancier's Association, perustettu 1906; TICA, The International Cat Association, perustettu 1979) on omat näyttelysääntönsä verrattuna Euroopassa toimiviin kattojärjestöihin (FIFe, Fédération Internationale Féline, perustettu 1949; WCF, World Cat Federation, perustettu 1988). Sekä Suomen Kissaliitto että SVERAK kuuluvat FIFen alaisuuteen. Kun uusi omistaja on ostanut kissanpennun, joka on rekisteröity johonkin FIFen alaiseen rotukissayhdistykseen, hän voi käyttää kissaa esimerkiksi Suomen Kissaliiton tai SVERAKin järjestämissä kissanäyttelyissä. Jotta brittiläinen pitkäkarva voi osallistua esimerkiksi Suomen Kissaliiton jäsenyhdistyksen pitämään kissanäyttelyyn, pitää kissalla olla rekisteröintikirja. Tavalliset maatiaiskissat voivat tietyin edellytyksin osallistua kotikissaluokkaan. Brittiläinen pitkäkarva (EMS-koodi BLH) ja brittiläinen lyhytkarva (EMS-koodi BSH) kuuluvat FIFessä kategoriaan 3. FIFen alaiset kissarodut on jaettu neljään eri kategoriaan mm. kissan ulkomuodon ja turkin perusteella.
Rekisteröinnit

Brittiläinen pitkäkarva on toistaiseksi suhteellisen harvinainen rotu sekä Suomessa että Ruotsissa. Alla rekisteröinnit vuosina 2015–2017.
Vuosi 2015: Suomessa 8 yksilöä, Ruotsissa 32 yksilöä.
Vuosi 2016: Suomessa 4 yksilöä, Ruotsissa 78 yksilöä.
Vuosi 2017: Suomessa 17 yksilöä, Ruotsissa 151 yksilöä.
Kuten taulukosta voidaan päätellä, suosio on kasvussa. Vertailun vuoksi mainittakoon, että Suomen suosituin kissarotu on jo useana vuonna peräkkäin ollut ragdoll: vuonna 2017 rekisteröitiin 696 ragdollia.
Linkit

http://fifeweb.org/index.php
http://www.tica.org/en/ (Arkistoitu – Internet Archive)
http://cfa.org/
http://www.wcf-online.de/WCF-EN/ (Arkistoitu – Internet Archive)
KUVA: https://www.kissaliitto.fi/wpolku/media/2016/01/BLH.jpg
Rattlesnake Bite

| Rattlesnake Bite Smack |
| --- | --- | --- |

Studioalbumin tiedot
 Äänitetty : Finnvox Studios, 1985
 Julkaistu: 1985
 Tuottaja(t): T.T. Oksala
 Tyylilaji: garage rock, glam rock
 Kesto: 28.09 46:10 (remasteroitu)
 Levy-yhtiö: Cityboy
Smackin muut julkaisut
| Smack On You 1984 | Rattlesnake Bite 1985 | Live Desire 1986 |
Rattlesnake Bite on suomalaisen rock-yhtye Smackin toinen albumi. Se julkaistiin vuonna 1985. Vuonna 1998 ilmestyi remasteroitu versio, joka sisälsi 5 bonuskappaletta, joista kaksi oli live-versioita. Yhtyeen debyytti oli Smack On You, joka ilmestyi vuotta aiemmin, 1984.
Kappalelista

Kaikki kappaleet kirjoittanut Manchuria & Claude, ellei toisin mainittu.
Stepping Stone – 2.37 (säv. Boyce, Hart)
Roses Have Faded – 3.58
Nearby the Hangingtree – 3.20
Rattlesnake Bite – 3.24 (säv. Manchuria, Rane, Claude)
Somewhere Out of the Day – 3.53
Weird Is the Sea – 2.48
Pass That Bottle – 2.27
Shade of the Blade – 4.37
Oh Lord – 3.10
On the Run – 2.58
Ice Drops – 2.57
Kappalelista > 1998 bonuskappaleet

Paint It Black – 3.15 (säv. Mick Jagger & Keith Richards)
Black Bird – 3.41
Buy This Town – 3.09
Maggie McGill – 4.33 (live, säv. Morrison)
Search and Destroy säv. Iggy Pop & James Williamson, live)
Kappalelista > Single

Stepping Stone
Kokoonpano

Claude – laulu
Manchuria – kitara, laulu
Rane – kitara, laulu
Cheri – basso
Kinde – rummut
Reuna Publishing House

Reuna Publishing House Oy on vuonna 2022 perustettu, Kouvolan Myllykoskella toimiva kirjankustantamo. Kustantamo jatkaa kymmenen vuotta toimineen Reuna-kustantamon toimintaa osakeyhtiömuotoisena. Yhtiön perusti joukko Reunan kirjailijoita ostamalla yhtiön kustannusliiketoiminnan, ja kirjailijoiden lisäksi osakkaina on joukko kirjallisuuden ystäviä, jotka ovat halunneet tukea kustantamon toimintaa.
Entisen Anjalankosken ja Elimäen alueilla toimiva Keskilaakso-lehti palkitsi Reunan kirjailijat vuoden 2021 Kulttuuriteko-palkinnolla Tarja Tornaeuksen elämäntyön jatkamisesta. Reuna julkaisee sekä kotimaista että käännettyä kauno- ja tietokirjallisuutta. Pääsääntöisesti yhtiö ei kustanna uskonnollista kirjallisuutta, sarjakuvia eikä oppikirjoja.
Yhtiön toimitusjohtaja on kirjailija Olli Sarpo.
Kirjoista ja kirjailijoista

Reunalla on noin sata kirjailijaa. Yhtiö julkaisee kaksi kertaa vuodessa tuotelehden, jossa esitellään tulevan kauden uutuuskirjat. Vuosittain julkaistaan noin 30–40 kirjaa. Reunan kirjailijoita ovat muun muassa  Ari-Matti Hedman, Simo Heinonen, Mika Hentunen, Jorma Hyvönen, Kari Häkkinen, Asta Ikonen, Anneli Kanto, Sanna Lönnfors, Risto Malin, Maija Niinimäki, Irja Sinivaara, Miikka Tarpeenniemi, Päivi Taussi, Kari Valto ja Sakari Viinikainen.
Reuna Publishing House jatkaa Reuna-kustantamon hyväntekeväisyysperinnettä. Reuna-kustantamo on julkaissut kuusi Joulukalenteri-kirjaa, äänikirjan Joulukalenteri Special sekä Teinikalenteri-kirjan, joiden tuotto on ohjattu hyväntekeväisyyteen.
Uusi Reuna julkaisi syksyllä 2022 Joulukalenteri-kirjan, jonka tekijänpalkkiot lahjoitetaan Pelastakaa Lapset ry:lle. Reunan kirjailijat halusivat myös tukea Ukrainan sodasta kärsiviä lapsia Taiteella tukea Ukrainaan -kirjalla, jonka tuotto niin ikään lahjoitetaan Pelastakaa Lapset -yhdistyksen kautta Ukrainaan.
Aiheesta muualla

Kustantamon kotisivut
Kustantamon verkkokauppa
Raëlilaisuus

Raëlismin tunnukset ennen ja jälkeen vuoden 1991.
Raëlilaisuus on Ranskasta lähtöisin oleva ufouskonto, jonka on perustanut Raël, aikaisemmalta nimeltään Claude Vorilhon.
Raëlilaisuuden keskeisin ajatus on, että ainakin osa yliluonnollisista uskomuksista on peräisin muinaisten ihmisten kohtaamisista avaruusolentojen kanssa – alkukantaiset ihmiset eivät ymmärtäneet mistä oli kysymys, ja siksi he nimesivät nämä jumaliksi. Raëlistit eivät siksi usko yliluonnollisiin jumaliin.
Raëlilaisuudelle on tyypillistä tulkita erittäin vapaasti erilaisia uskonnollisia tekstejä, etenkin Raamattua ja Qumranin kirjakääröjä. Esimerkiksi raëlistien nimitys ulkoavaruuden olennoille on elohim, joka on hepreankielen sana jumalalle. He keskittävät paljon huomiota siihen, että elohim loppuu monikkoa tarkoittavaan päätteeseen. Raëlisteista sana kääntyy muotoon ”niihin, jotka tulevat taivaista”.
Kuvan naisen vuodetta koristaa raëlismin symboli.
Vorilhon väittää saaneensa tietonsa kohtaamisissa avaruusolentojen kanssa. Ensimmäisen kohtaamisen hän väittää tapahtuneen vuonna 1973.
Raëlistien maailmankuvassa kaikkeus on äärettömän vanha ja äärettömän suuri. Raëlistit kiistävät evoluutioteorian ja sanovat, että maa ja tämän eliöstö on elohimien kädenjälkeä. Elohimit taas on tuottanut näitä varhaisempi yliälykäs laji. Raëlisteista elämä ja kaikkeus on ollut ikuisesti olemassa niin ajassa kuin avaruudessa ja että jokainen ”sukupolvi” kehittyy tietylle kehitystasolle, jolloin heidät katsotaan ”valmiiksi” ottamaan vastaan teknologiset salaisuudet, jotka koskevat heidän suunnitteluaan.
Vaikka raëlistien elohim ei ole yliluonnollinen, esiintyy se silti sangen jumalankaltaisena. Raëlistien ”suuri teknologia” korvaa sen mikä muissa uskonnoissa on ollut jumalvoimien ja ihmeiden piirissä.
Raëlismi ja tiede

Raëlistit kannattavat kreationismia ja käyttävät muutoin paljon samoja todisteluja kuin esimerkiksi älykkään suunnittelun kannattajat. Ainut ero on, että heidän argumenteissaan käsite ”Jumala” ja ”Suunnittelija” on korvattu erilaisilla määritteillä, joiden sisältö on ”avaruusolento”. Raëlistien virallinen kanta kreationismiin on, että he ovat ”älykkään suunnittelun teoria ateisteille”. Älykkään suunnittelun liike ei kuitenkaan ole hyväksynyt raëlistien näkemystä. Kitzmiller v. Dover Area School District -oikeudenkäynnissä älykästä suunnittelua edustaneet Michael Behe ja Scott Minnich myönsivät, että heidän henkilökohtainen näkemyksensä on, että ”älykäs suunnittelija” on nimenomaan Jumala ja että muita vakavasti otettavia vaihtoehtoja ei ole esitetty. He myöntävät, että joskus on ehdotettu, että ”älykäs suunnittelija” voisi olla avaruusolento tai aikamatkustava solubiologi tai jokin muu luonnollinen suunnittelija, mutta että nämä ajatukset eivät ole vakavasti otettavia edes näiden näkemysten esittäjien taholta.
Toisaalta älykkään suunnittelun eräs pääväittämistä on, että älykäs suunnittelu ei ole uskonnollinen väite, koska sen piirissä ei kerrota mikä suunnittelija on ja miten tämä on toiminut, vaan nämä jätetään yksilön ratkaistavaksi. Täten raëlismi olisi eräs tapa tulkita ”älykkään suunnittelun” teoriaa.
Raëlistit saivat näkyvyyttä julkisuudessa, kun raëlistien omistamaksi väitetty yhtiö Clonaid esitti, että he olisivat onnistuneet ihmisen kloonamisessa. Clonaid kuitenkin kieltäytyi kloonien geenitesteistä, koska he halusivat ”suojella kloonattujen yksityisyyttä”. Näin kloonaamisväitteen todenmukaisuutta ei päästy varmistamaan.
Arvostelu

Ranskan parlamentti luokitteli raëlilaisuuden vaaralliseksi lahkoksi vuonna 1995.
Aiheesta muualla

Kuvia tai muita tiedostoja aiheesta Raëlismi Wikimedia Commonsissa
Raëlistien virallinen sivusto.
Raëlismin kannattajia osoittamassa mieltään Etelä-Korean raëlilaisille antamaa saapumiskieltoa vastaan.
Rheingau-Taunus-Kreis

Rheingau-Taunus-Kreis on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 811,41 neliökilometriä, ja siihen kuuluu 17 kuntaa. Vuoden 2020 lopussa piirikunnan väkiluku oli 187 433 asukasta.
Rheingau-Taunus-Kreis ja sen kunnat.
Rheingau-Taunus-Kreisin pääkaupunki on Bad Schwalbach, mutta piirikunnan kaksi sivukonttoria sijaitsevat Rüdesheim am Rheinissä ja Idsteinissä. Piirikunta perustettiin vuonna 1977 yhdistämällä Rheingaukreis ja Untertaunuskreis. Piirikunnan väkirikkain kaupunki on Taunusstein.
Aiheesta muualla

Kuvia tai muita tiedostoja aiheesta Rheingau-Taunus-Kreis Wikimedia Commonsissa
Piirikunnan verkkosivut (saksaksi)
Hessenin piirikunnat ja piirivapaat kaupungit
Bergstraße
Darmstadt
Darmstadt-Dieburg
Frankfurt am Main
Fulda
Gießen
Groß-Gerau
Hersfeld-Rotenburg
Hochtaunuskreis
Kasselin kaupunki
Kasselin piirikunta
Lahn-Dill-Kreis
Limburg-Weilburg
Main-Kinzig-Kreis
Main-Taunus-Kreis
Marburg-Biedenkopf
Odenwaldkreis
Offenbach am Main
Offenbachin piirikunta
Rheingau-Taunus-Kreis
Schwalm-Eder-Kreis
Vogelsbergkreis
Waldeck-Frankenberg
Werra-Meißner-Kreis
Wetteraukreis
Wiesbaden
Riitta Örö

Riitta Örö vuonna 1983.
Brita Johanna (Riitta) Örö (vuoteen 1942 Öhrling; 24. helmikuuta 1920 Varkaus – 8. elokuuta 2005 Helsinki) oli suomalainen diplomaatti. Hänestä tuli Suomen ensimmäinen suurlähettilääksi diplomaattiuran kautta edennyt nainen, kun hänet nimitettiin Suomen Intian-suurlähettilääksi 1. lokakuuta 1974. Suomen kaikkein ensimmäinen naissuurlähettiläs oli vuonna 1958 Norjaan nimitetty Tyyne Leivo-Larsson, joka oli taustaltaan poliitikko.
Örön vanhemmat olivat uittopäällikkö, insinööri Werner Ferdinand Öhrling ja Tyyni Johanna Peltola. Hän vietti nuoruusvuotensa Rovaniemellä, jota hän piti myöhemminkin kotikaupunkinaan. Örö pääsi ylioppilaaksi 1939 ja opiskeli Helsingissä valmistuen ekonomiksi 1944 sekä valtiotieteen kandidaatiksi 1956. Örö oli aluksi valtioneuvoston kanslian notaarina 1953–1956 ja sen jälkeen tasavallan presidentin linnan toimistosihteerinä vuosina 1956–1959. Tässä tehtävässä Örö ystävystyi presidentti Urho Kekkosen ja rouva Sylvi Kekkosen kanssa. Örön arkistoa säilytetään Urho Kekkosen arkistossa Orimattilassa.
Örö oli ulkoministeriön palveluksessa avustajana, lähetystösihteerinä ja lähetystöneuvoksena muun muassa Etelä-Afrikassa, Itävallassa, Unkarissa, Alankomaissa ja Isossa-Britanniassa vuosina 1960–1974. Tämän jälkeen hän oli Suomen Intian-suurlähettiläänä vuosina 1974–1979 ja samalla myös lähettiläänä Bangladeshissa, Nepalissa, Singaporessa ja Sri Lankassa. Örö toimi sitten vielä Suomen Perun-suurlähettiläänä 1983–1986. Hän sai lähetystöneuvoksen arvonimen 1969.
Rod Beck

Rodney Roy "Rod" Beck (3. elokuuta 1968 – 23. kesäkuuta 2007) oli yhdysvaltalainen baseballpelaaja.
Ura

Beck pelasi Major League Baseball -tasolla vuosina 1991–2004. Hänen joukkueensa olivat aikajärjestyksessä:
San Francisco Giants (1991–1997)
Chicago Cubs (1998–1999)
Boston Red Sox (1999–2001)
San Diego Padres (2003–2004)
Hän pelasi baseballin All Star -peleissä vuosina 1993, 1994 ja 1997.
Myöhemmät vaiheet

Beck vetäytyi peliuraltaan vuonna 2004. Hänen tiedetään kärsineen huumausaineongelmista, joiden takia hän sai vieroitushoitoa.
Yhdysvaltalainen rockyhtye Stroke 9 julkaisi albumillaan All In (9.11.2004) laulun "Rod Beck".
Beck kuoli kotonaan Phoenixissa, Arizonassa kesäkuussa 2007, vain 38 vuoden ikäisenä. Poliisi löysi hänen kotoaan kokaiinia, ja hänen sanottiin olleen aineen säännöllinen käyttäjä.
Recordead Live – Sextourcism in Z7

| Recordead Live - Sextourcism in Z7 Lordi |
| --- | --- | --- |

DVD-julkaisun tiedot
 Äänitetty : 23. marraskuuta 2018 Pratteln, Sveitsi
 Julkaistu: 26. heinäkuuta 2019
 Tyylilaji: hard rock
Lordin muut julkaisut
| Bringing Back the Balls to Stockholm 2006 2007 | Recordead Live – Sextourcism in Z7 2019 |   |
Recordead Live - Sextourcism in Z7 on Lordi-yhtyeen DVD-julkaisu, joka julkaistiin 26. heinäkuuta 2019. Konsertti on taltioitu 23. marraskuuta 2018 Prattelnissa, Sveitsissä Lordin Sextourcism -kiertueella. Livetaltioinnin lisäksi DVD:llä on A Day in the Life on Sextourcism-dokumentti, sekä yhtyeen musiikkivideot.
Kappaleet

| --- | --- |
 DVD Sexorcism  Would You Love a Monsterman  Missing Miss Charlene/House of Ghosts  Your Tongue's Got the Cat  Heaven Sent Hell on Earth  Mr. Killjoy  Mana Solo  Rock the Hell Outta You  Blood Red Sandman  It Snows in Hell  Hella Solo  She's a Demon  Slashion Model Girls  Naked in My Cellar  Rock Police  Ox Solo  Hug You Hardcore  SCG9: The Documented Phenomenon  Evilyn  The Riff  Amen Solo  Nailed by the Hammer of Frankenstein  Who's Your Daddy  Devil Is a Loser  Hard Rock Hallelujah DVD bonusmateriaali A Day in the Life on Sextourcism -dokumentti Musiikkivideot Inferno (1995)   Would You Love a Monsterman? (2002)  Devil Is a Loser (2002)  Blood Red Sandman (2004)  Hard Rock Hallelujah (2006)  It Snows in Hell (2006)  Who’s Your Daddy? (2006)  Would You Love A Monsterman? (2006 version)  Bite It Like a Bulldog (2008)  This Is Heavy Metal (2010)  The Riff (2013)  Scare Force One (2014)  Hug You Hardcore (2016)  Naked in my Cellar (2018) :  CD CD1 Sexorcism – 7.25  Would You Love a Monsterman – 3.13  Missing Miss Charlene/House of Ghosts – 4.57  Your Tongue's Got the Cat – 4.48  Heaven Sent Hell on Earth – 5.44  Mr. Killjoy – 3.27  Rock the Hell Outta You – 3.30  Blood Red Sandman – 4.35  It Snows in Hell – 3.46  She's a Demon – 5.45 CD2 Slashion Model Girls – 5.26  Naked in My Cellar – 4.54  Rock Police – 4.25  Hug You Hardcore – 4.02  Evilyn – 4.08  The Riff – 3.49  Nailed By the Hammer of Frankenstein – 3.22  Who's Your Daddy – 4.16  Devil Is a Loser – 4.55  Hard Rock Hallelujah – 7.57
Arvostelut

Kaaoszine: 9+/10
Rhonda Fleming

| Rhonda Fleming |
| --- | --- |
 Fleming vuonna 1951.
Henkilötiedot
Syntynyt: 10. elokuuta 1923 Los Angeles, Kalifornia, Yhdysvallat
Kuollut: 14. lokakuuta 2020 (97 vuotta) Santa Monica, Kalifornia, Yhdysvallat
Lapset:  1
Näyttelijä
Aktiivisena:  1943–1990
Aiheesta muualla
www.rhondafleming.com
IMDb 
Rhonda Fleming (10. elokuuta 1923 Los Angeles, Kalifornia – 14. lokakuuta 2020 Santa Monica, Kalifornia) oli yhdysvaltalainen näyttelijä. Hän syntyi Hollywoodissa ja valmistui Beverly Hills High Schoolista vuonna 1945.
Fleming esiintyi lukuisissa elokuvissa, joiden joukossa oli muiden muassa länkkäreitä. Hän on saanut Golden Boot -palkinnon ja tähden Hollywood Walk of Famella. Hän toimi aikoinaan myös laulajana.
Aiheesta muualla

Rhonda Fleming Internet Movie Databasessa. (englanniksi)
Charles Stross

| Charles Stross |
| --- | --- |
 Stross vuonna 2017.
Henkilötiedot
Koko nimi:  Charles David George Stross
Syntynyt: 18. lokakuuta 1964 (ikä 59)
Kansalaisuus:  brittiläinen
Ammatti:  kirjailija
Kirjailija
Tyylilajit:  Science fiction, fantasiakirjallisuus
Palkinnot
 Hugo-palkinto Locus-palkinto Prometheus-palkinto 
Aiheesta muualla
www.antipope.org/charlie
Löydä lisää kirjailijoitaKirjallisuuden teemasivulta
Charles David George Stross (s. 18. lokakuuta 1964 Leeds) on brittiläinen tieteiskirjailija.
Henkilöhistoria ja palkinnot

Charles Stross kuuluu uusiin kovaa tieteiskirjallisuutta kirjoittaviin brittiläisiin kirjailijoihin muun muassa Alastair Reynoldsin ja Ken MacLeodin ohella. Strossin ensimmäinen novelli The Boys julkaistiin Interzone-lehdessä vuonna 1987. Hänen ensimmäinen romaaninsa Singularity Sky julkaistiin vuonna 2003 ja se oli yksi Hugo-ehdokkaista. Stross asuu nykyään Edinburghissa, Skotlannissa.
Strossin novelli The Concrete Jungle palkittiin vuonna 2005 Hugo-palkinnolla. Vuonna 2006 Strossin kirja Accelerando voitti Locus-palkinnon parhaasta tieteisromaanista.
Vuonna 2006 World Transhumanist Association myönsi Charles Strossille H.G. Wells award for Outstanding Contributions to Transhumanism -palkinnon.
Teoksia > Eschaton-sarja

Singularity Sky (2003)
Iron Sunrise (2004) - jatkoa Singularity Skylle
Teoksia > The Laundry Files -universumi > The Laundry Files -sarja

The Atrocity Archives (2004)
The Jennifer Morgue (2006)
The Fuller Memorandum (2010)
The Apocalypse Codex (2012), Locus-palkinnon voittaja 2013 parhaan fantasia-kirjojen sarjassa
The Rhesus Chart (2014)
The Annihilation Score (2015)
The Nightmare Stacks (2016)
The Delirium Brief (2017)
The Labyrinth Index (2018)
Escape from Yokai Land  (2022)
Teoksia > The Laundry Files -universumi > New Management

Dead Lies Dreaming (2020)
Quantum of Nightmares (2022)
Season of Skulls (2023)
Teoksia > Merchant Princes -sarja

The Family Trade (2004)
The Hidden Family (2005)
The Clan Corporate (2006)
The Merchant's War (2007)
The Revolution Business (2009)
The Trade of Queens (2010)
Empire Games (2017)
Dark State (2018), jatkoa Empire Gamesille
Invisible Sun (syyskuu 2021)
Teoksia > Halting State -sarja

Halting State (2007)
Rule 34 (2011) - jatkoa Halting Statelle
Teoksia > Saturn's Children -sarja

Saturn's Children (2008)
Neptune's Brood (2013), Hugo-ehdokas
Teoksia > Yksittäiset kirjat

Scratch Monkey (julkaisematon) (1993)
Accelerando (2005), Locus-palkinnon voittaja
Glasshouse (2006), Prometheus-palkinnon voittaja, Kurd Laßwitz -palkinto voittaja
Rapture of the Nerds (2012, kirjoitettu yhdessä Cory Doctorowin kanssa)
Teoksia > Kokoelmat

Toast: And Other Rusted Futures (novellikokoelma, 2002)
Wireless (novellikokoelma, 2009)
Teoksia > Tietokirjallisuus

The Web Architect's Handbook (1996)
Aiheesta muualla

Wikimedia Commonsissa on kuvia tai muita tiedostoja aiheesta .
Charles Strossin kotisivu
Accelerando luettavana internetissä, kopio Internet archivessa
Scratch Monkey luettavana internetissä
Ville Lähde: Toinen luonto (Arkistoitu – Internet Archive). Voima 6/2009.
Charles Stross Internet Speculative Fiction Database -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Charles Stross
Käännös suomeksi